Biedouw 4×4 – Jonker Adventures
On: Jun 25Author: Henry JonkerCategories: Buitelewe, Vriende No Comments
Daar is 'n paar dinge in die lewe wat 'n moet is. Jy moet braai, jy moet brannas vat (een of ander tyd in jou lewe), jy moet k*k, jy moet hoendervleis kry as die volkslied gesing word as die Bokke 'n mamparra spannetjie aanpak. Net so moet jy ook soms 'n manna naweek saam met jou mede ysters aanpak.
Die voorstel word met die beter helftes bespreek en die reken dit is 'n great idee want hulle wil ook saam trek en die hare bietjie los maak…kan seker net boring wees. Ek skud maar net my kop en wens hulle voorspoed toe vir wat ook al hulle gaan aanpak.
Ons het KLAAR solid planne – gaan bietjie die bakkies deur hulle passies sit by Biedouw se 4×4 roete (so 20km voor Wuppertal).
Vrydagaand trek 'n spannetjie van 10 wetters op 3 Isuzu bakkies weg van Dasvlei (plaas waar Parma werk) op pad Cederberge toe.
21h00 en ons idle die Biedouw vallei binne – Francois het al daar gekamp en begelei ons na die kamp terrein. 'n Tydelike basis word opgerig, "vog" word strategies op die tafeltjietjietjie geplaas, 'n knetterende vuur maak sy verskyning…die toneel vir 'n groot naweek is geskep…hou my vas want chaos kan nie te vêr weg wees nie.
Vrydagaand…sjoe…tick…almal lewe darem nog…net net…
09h00 Saterdagoggend en almal is weer in die bakkies. Nou gaan ons hierdie wiskunde roete gou bietjie plat draf. Kaarte en hek sleutels word by die hoofhuis gekry – Parma vat voor en daar gaat ons.
Cederberg is maar meestal klip wêreld so jy vat maar rustig as jy oor die klippies gaan. Die roete in geheel is nou nie woes tegnies en rof nie, maar hier en daar word die drywer en voertuig tog bietjie getoets.
Die geskittery word darem vergemaklik met 'n koue bier. Soos die manne uit klim om te help verduidelik so klim 'n ander span soms in jou bakkie.
Nou afhangende van hoe en wat die knaap die vorige aand geëet het, kan hy dit vir jou lewensgevaarlik maak as sy maag nou besluit om te laat loop soos wat gebeur het met Francois. Party plekke wou ek die bakkie net laat gaan het en my lewe red want geen mens kan daai goed binne hou nie.
Roete is mooi…hel man die hele Cederberge is 'n stunning plek. Neem jou so +/- 5 uur om te ry, maar dan kan jy dit lekker rustig vat. Ons het maar bly beweeg en as daar gestop was dit kort gehou – wou nie vashaak waar ons stop nie anders kry ons van die wetters nie weer terug by die kamp nie.
Terug by die kamp en almal is lekker gat lam geskud. Bier word verruil vir hardehoud…groot steaks word op die vuur gegooi…kry weer daai scary scenes van die vorige aand se kuier…voor jy jou gat kan draai en jy is in die middel van nog 'n chaos kuiertjie…sjoef…skade…
Sondagoggend en party manne lyk of hulle groot skade opgedoen het van die vorige aand se kuiertjie. Daar word gekreun en stadig beweeg…wil niks meer oor die lippies he nie…whahaha…soos vader altyd gesê het…elke sport het nou maar sy beserings.